SONNERUP VANDVÆRK a.m.b.a

Etabl.: 1. jan 2015 ∙ CVR-nr.: 35 43 38 21 ∙ Bank: Nordea, Frederikssund ∙ Reg.nr.: 2670 4388849814

![C:\Users\Peer\AppData\Local\Microsoft\Windows\Temporary Internet Files\Content.IE5\T361QO9M\MCj02150990000[1].wmf]()

**Referat af bestyrelsesmøde den 17.8.2021 hos Allan**

Der var kommet afbud fra Jytte, dato var flyttet, Allan Jørgensen Sonnerup gade 45 deltog som suppleant.

1. **Udskiftning af målere. Hvordan er det gået?**

Vvs firmaet Badexperten havde givet et tilbud /overslag på udskiftning af samtlige vandmålere hos forbrugerne på 43.000,- kr. beløbet endte på 45.700,- kr. der blev i alt udskiftet 42 vandmålere, arbejdet blev udført den 14. juli. tre af målerne havde ved en fejl sat sig fast, de berørte har fået skønnet et forbrug af Jytte i forhold til tidligere års forbrug.

Det er et lovkrav at forbrugernes vandmålere minimum skal skiftes hvert sjette år.

1. **Digitalisering af net.**

Det er et lovkrav at placeringen af vandværkets forsyningsledninger digitaliseres og gøres tilgængelig i LER registret (ledningsejerregistret) inden år 2022

Firmaet AURA havde givet et tilbud på opgaven på 14.000,- kr.

Kåre assisterede medarbejderen fra AURA med opmålingen, der blev målt op med GPS teknologi og ledningerne er registret med en nøjagtighed på 1 cm.

1. **Udskiftning af lejer i pumpe den 5.7**

Dennis havde observeret en mislyd ved en pumpe på vandværket, det viste sig at være et leje der var defekt, pumpen blev repareret for 3.600,- kr.

1. **Ringforbindelse med Møllegårdens vandværk**

Vi arbejder på at etablerer en ringforbindelse til Møllegårdens vandværk i tilfælde af vores vandværk af den ene eller anden grund er ude af stand til at opretholde forsyningen, vores vandværk kan ikke forsyne Møllegårdens forbrugere.

Kåre havde på et tidligere tidspunkt forespurgt Møllegårdens vandværks bestyrelse hvordan de forholdt sig til at forbinde sig til vores vandværk, der kom et meget positivt og seriøst gennemarbejdet forslag tilbage til os, siden er der kommet en total udskiftning i deres bestyrelse, vi håber ikke det for betydning.

Vi har indhentet tilbud på udførelse af arbejdet fra Fr. Dahlgaard A/S men der var enighed om tilbuddet var for højt, Kåre indhenter endnu et tilbud fra anden side.

1. **Dato for vedligeholdelse af indvindingsgrund.**

Dato for arbejdsdag er søndag den 19. september klokken 10:00

Vi mødes ved boringen.

1. **Evt.**

Tilføjelse til pkt. 4

Kåre kontakter Møllegårdens vandværks bestyrelse og aftaler et nyt møde for at få detaljerne på plads omkring etablering af ringforbindelse til deres vandværk.

Referent

Niels Jensen